I.  Класификатори
	Промени по класификатор НКПД – добавени са нови професии. ( Заповеди на министъра на труда и социалната политика № РД-01-42 от 11.02.2022 г. и № РД-01-429 от 20.12.2022 г ).

II. МРЗ
Програмата актуализира автоматично МРЗ в сила от 01.01.2023 – 780.00лв. Необходимо е да издадете допълнителни споразумения (ДС) за лицата, които имат основна заплата равна на МРЗ. В тази връзка напомняме, че програмата предлага  функция за автоматично генериране на такива ДС – в меню Персонал-> Документи ->Допълнително споразумение към трудов договор -> чрез бутона „малка стрелка надолу“ от навигатора.

III. Минимални осигурителни доходи, максимален осигурителен доход
	С приетия Закон за прилагане на разпоредби на закона за държавния бюджет на република българия за 2022 г., закона за бюджета на държавното обществено осигуряване за 2022 г. и закона за бюджета на националната здравноосигурителна каса за 2022 г. (ДВ бр.104 от 30.12.2022) се запазват действащите прагове, процентите за трудова злополука и професионална болест, минималният осигурителен доход за СОЛ и максималният осигурителен доход в сила от 01.04.2022г.

IV. Декларация чл.73, ал.6 ЗДДФЛ
Във връзка с измененията на чл.45, ал.1 и чл. 73, ал.6 от ЗДДФЛ ( ЗИД ЗДДФЛ – ДВ бр.102 от 23.12.2022г) се изисква да се декларират определени необлагаеми доходи по чл.24 ЗДДФЛ. За целта в програмата е предвидена настройка на кодовете за начисления.
В меню Основни данни->Номенклатура на начисленията и удръжките -> в първия раздел (Tab) Начисления към основна заплата е добавена нова колона „Код доход“. Тук е необходимо за начисленията, за които в колона „ДОД“ има стойност „НЕ“  да въведете /изберете от падащия списък стойност в новата колона „Код доход“. Програмата автоматично попълва в полето Код доход – стойност 107 за код на начисление 300 - Болн. ден работод. В падащия списък за избор в колона „Код доход“ са изброени видовете необлагаеми доходи, които са определени в новия формуляр „СЛУЖЕБНА БЕЛЕЖКА за необлагаеми доходи от трудови правоотношения, изплатени през 2022 г“.  Зареждането на данните за изплатените необлагаеми доходи се извършва заедно със зареждането на данните за годишното преизчисляване на ДОД в меню Заплати -> Годишно преизчисляване на ДОД с активирането на първия бутон вляво „Попълване на ДО и УД“. В случай, че например сте предоставяли ваучери за храна, но не сте ги отразявали във ведомостите ще е необходимо да въведете данните ръчно във втория раздел „Служебни бележки за годината“. Тук с активирането на бутона Принтер можете да отпечатате и двата вида Служебни бележки по чл.45, ал.1 ЗДДФЛ -  за облагаемите и необлагаемите доходи изплатени през годината. Ако служител представи служебна бележка за облагаем доход от друг работодател и е ползвал авансово облекченията за деца по чл.22в и 22г ЗДДФЛ, то тук е мястото като въвеждате данните от служебната бележка в новото поле „Възст. ДОД § 2, ал. 7 ЗДБРБ“ да въведете сумата на ползваното данъчно(-и) облекчение(-я). Зареждането на данните за Декларацията по чл.73, ал.6 се запазва по досегашния ред – става с бутона долу вдясно от третия раздел (Tab) „Справка по чл.73 ал.6“.

V. Добавена е възможност за автоматично начисляване на ваучерите за храна в удръжки
В  меню Сервиз->Основни настройки избирате Настройки на базата данни->Настройки на кодове и въвеждате Код на ваучери за храна в начисления и Код на ваучери за храна в удръжки. Програмата автоматично, ще начили ваучерите от начисленията и в удръжки (считано от 01.01.2023г.)